CELEX: C2005/132/39
Language: lt
Date: 2005-05-28 00:00:00
Title: Byla C-172/05 P 2005 m. balandžio 15 d. O. Mancini pateiktas apeliacinis skundas dėl Europos Bendrijų Pirmosios instancijos teismo (ketvirtoji kolegija) 2005 m. vasario 3 d. sprendimo byloje T-137/03 O. Mancini prieš Europos Bendrijų Komisiją

28.5.2005   
            
            
               LT
            
            
               Europos Sąjungos oficialusis leidinys
            
            
               C 132/21
            
         2005 m. balandžio 15 d. O. Mancini pateiktas apeliacinis skundas dėl Europos Bendrijų Pirmosios instancijos teismo (ketvirtoji kolegija) 2005 m. vasario 3 d. sprendimo byloje T-137/03 O. Mancini prieš Europos Bendrijų Komisiją
   
   (Byla C-172/05 P)
   (2005/C 132/39)
   Proceso kalba: prancūzų
   2005 m. balandžio 15 d. Europos Bendrijų Teisingumo Teisme buvo gautas O. Mancini, atstovaujamo advokato E. Boigelot, apeliacinis skundas dėl Europos Bendrijų Pirmosios instancijos teismo (ketvirtoji kolegija) 2005 m. vasario 3 d. sprendimo byloje T-137/03 O. Mancini prieš Europos Bendrijų Komisiją.
   Apeliantė Teisingumo Teismo prašo:
   
               —
            
            
               pripažinti apeliacinį skundą priimtinu ir pagrįstu ir
            
         
               —
            
            
               panaikinti Pirmosios instancijos teismo 2005 m. vasario 3 d. sprendimą byloje T-137/03, Mancini prieš Komisiją.
            
         Apeliantė Teisingumo Teismo taip pat prašo išspręsti ginčą ir, patenkinant pirmą ieškovės ieškinį byloje T-137/03:
   
               —
            
            
               panaikinti 2002 m. birželio 28 d. Paskyrimų tarnybos sprendimą neskirti ieškovės į medicinos konsultanto pareigas Briuselio medicinos tarnybos skyriuje — DG Admin B8;
            
         
               —
            
            
               panaikinti aiškų sprendimą atmesti ieškovo skundą, pateiktą 2002 m. liepos 29 d. pagal Tarnybos nuostatų 90 straipsnio 2 dalį ir atmestą aiškiu 2003 m. sausio 23 d. sprendimu, apie kurį ieškovei buvo pranešta 2003 m. sausio 27 d.;
            
         
               —
            
            
               panaikinti Dr. Dolmans paskyrimą į medicinos konsultanto pareigas, dėl kurio, inter alia, buvo atmesta ieškovės kandidatūra į laisvą darbo vietą;
            
         
               —
            
            
               priteisti iš atsakovės ieškovei sumokėti 15 000 EUR sumą, apskaičiuotą ex aequo et bono, kaip nuostoliai už patirtą neturtinę žalą ir žalą karjerai;
            
         
               —
            
            
               bet kuriuo atveju priteisti iš atsakovės bylinėjimosi išlaidas.
            
         Apeliacinio skundo pagrindai ir pagrindiniai argumentai
   Apeliacinio skundo pagrindai susiję su, vadovaujantis Teisingumo Teismo statuto 58 straipsniu, Bendrijos teisės pažeidimu ir Pirmosios instancijos teismo padarytu teismo proceso tvarkos pažeidimu, neigiamai paveikusiu apelianto interesus.